Džamal Kašogi
<s>Džamal Kašogi (; lat. jamāl ḵāšuqjī; Medina, Saudijska Arabija, 13. oktobar 1958. – Istanbul, Turska 2. oktobar 2018) je bio saudijski novinar i publicista.</s><s>Bio je urednik saudijskog novinskog lista Al Vatan i generalni direktor i glavni urednik televizije Al-Arab, koja je ugašena nakon samo 11 sati emitovanja programa.</s><s>Kašogi je napustio Saudijsku Arabiju 2017, a u junu iste godine preselio se u SAD gde je počeo pisati tekstove za Vašington post.</s><s>U svojim tekstovima iznosio je kritike na račun vlasti Saudijske Arabije naročito u vezi saudijske blokade Katara, i diplomatskih sporova sa Libanom i Kanadom, ali i zbog progona političkih neistomišljenika i medija.</s><s>Kašogi potiče iz moćne i poznate saudijske porodice.</s>

<s>Kašogi je nestao 2. oktobra 2018, a poslednji put je viđen kako ulazi u konzulat Saudijske Arabije u Istanbulu.</s><s>On je došao do konzulata kako bi izvadio potvrdu da se razveo od bivše supruge koja mu je bila potrebna za sklapanje braka sa verenicom Hatidžom Džengiz, turskom državljankom, koja ga je čekala ispred konzulata.</s><s>Nakon što Kašogi nije izašao do kraja radnog vremena iz zgrade konzulata, njegova verenica je alarmirala turske vlasti.</s>

<s>Izvori u bezbednosnim službama Turske i turski mediji objavili su nakon toga da veruju da je Kašogi ubijen u konzulatu, gde je najpre mučen, a potom je njegovo telo prevezeno crnim kombijem iz zgrade konzulata do rezidencije konzula koja je udaljena oko 2 km.</s><s>Turski mediji objavili su fotografije grupe od 15 državljana Saudijske Arabije koji su, po njima, došli kako bi izvršili likvidaciju, i koji su ubrzo potom napustili Tursku.</s><s>S druge strane, Saudijska Arabija je u početku demantovala ove navode, i saopštila da je Kašogi napustio konzulat kroz izlaz sa druge strane zgrade, kao i da radi na potrazi za njim.</s>

<s>Reference</s>

<s>Spoljašnje veze</s>

<s></s>

<s>Saudijski novinari
Saudijski disidenti
Biografije, Medina
Biografije, Istanbul
Žrtve ubistva</s>

